Þriðjudaginn 9. ágúst í sumar gekk Sigríður Sigurðardóttir á fjallið Skessuhorn í Borgarfirði . Fjallganga sú væri ekki í frásögur færandi ef ekki væri fyrir þær sakir að með henni var Sigríður að ljúka gönguferð sem hún lagði upp í 28. mars árið 2009 . Örlögin ætluðu henni greinilega ekki að ljúka gönguna í það skiptið því hún féll hátt í 200 metra niður snarbrattar hlíð fjallsins með þeim afleiðingum að hún höfuðkúpubrotnaði , reif lærvöðva og skaddaðist á hálsliðum . Björgun hennar niður af fjallinu er ein umfangsmesta björgunaraðgerð sem framkvæmd hefur verið á Vesturlandi síðari árin . Um tíu tímar liðu frá því að slysið varð þangað til Sigríður var komin undir læknishendur í byggð . Nánar er rætt við Sigríði Sigurðardóttur í Skessuhorni vikunnar en hún sigraði fjallið í annarri tilraun .